**К у л т у р н и ц е н т а р Б е о г р а д а**

**Ф И НА Н С И Ј С К И И З В Е Ш Т А Ј О Р А Д У**

**К У Л Т У Р Н О Г Ц Е Н Т Р А Б Е О Г Р А Д А**

**З А 2 0 1 7 .Г О Д И Н У**

**Београд, фебруар 2018.године**

Културни центар Београда је у 2017.години, у обрачунском периоду од 01.01.2017.године до 31.12.2017.године, добио планом предвиђена средства из буџета града Београда у вредности од **54.061.487,29** динара.

У том периоду остварени су укупни приходи и примања у износу од **129.459.788,00** динара, расходи и издавања у износу од **125.730.936,25** динара , односно вишак прихода и примања у износу од  **3.728.851,75** динара.

Културни центар Београда је по завршном рачуну из 2016.године пренео у 2017.годину **20.602,20** динара, за неутрошену банчину провизију.

Културни центар Београда је у 2017.години остварио готово све Планом постављене циљеве. Део средстава које је Културни центар Београда пренео у 2018.годину односе се на припрему 57.Октобарског Салона а пренета су због немогућности да се реализује тендер за превоз уметничких радова.

**I ПРИХОДИ И ПРИМАЊА**

Структуру укупних прихода и примања у овом периоду чине:

1. дозначена средства из буџета града - 54.061.487,29 41%

2. трансфери из буџета Републике и општина - 6.030.000,00 5%

3. сопствени приходи - 69.368.300,71 54%

Проценат учешћа сопствених прихода у укупним приходима је 54% .

С обзиром да новац од Министарства културе добијамо тако што аплицирамо за одређене пројекте, и да новац од Министарства културе буџетом није предодређен и резервисан већ је добијен учествовањем на конкурсу то говори о квалитету програма Културног центра Београда.

1. **ПРИХОДИ ИЗ БУЏЕТА ГРАДА**

Културни центар Београда је у току 2017.године остварио укупане приходе из буџета града у износу од **54.061.487,29** односно 41% укупних прихода и примања.

Приходи из буџета града у 2017.години у односу на 2016.годину су смањена за око 10% што и није значајан проценат с обзиром да је 2017 година била припремна година за Октобарски Салон и за ту манифестацију је добијена половина буџета у односу на 2016.годину.

**УПОРЕДНИ ПРЕГЛЕД СТРУКТУРЕ ПРИХОДА ИЗ БУЏЕТА ГРАДА 2015/2016/2017**

**-----------------------------------------------------------------------------------------------------------------------------**

**Врста прихода Износ Износ Износ**

**2015. 2016.**

**------------------------------------------------------------------------------------------------------------------------------**

Зараде и доприноси 18.275.804,29 18.463.478,69 19.240.887,91

------------------------------------------------------------------------------------------------------------------------------

Текући приход 17.531.387,21 20.050.277.01 18.955.599,38

------------------------------------------------------------------------------------------------------------------------------

Програми -приход 12.500.000,00 20.550.000,00 14.950.000,00

------------------------------------------------------------------------------------------------------------------------------

Програми –осн.средства 887.977,20 954.062,56 600.000,00

------------------------------------------------------------------------------------------------------------------------------

Накнада за запослене 219.310,14 506.156,30 315.000,00

------------------------------------------------------------------------------------------------------------------------------

**Укупно: 49.414.481,84 60.523.974,56 54.061.487,29**

**------------------------------------------------------------------------------------------------------------------------------**

Највећи део средстава за програме у 2017.години Секретаријат за културу је определио за редовне програме Културног центра Београда **9.950.000,00** динара. Зa 57.Октобарски Салон ове године смо добили **5.000.000,00** динара. У договору са Секретаријатом за културу део средстава који у припремној години треба да припадне ОС додељен је редовним програмима КЦБ управо из разлога што је 2017.година била јубиларна година , 60.година постојања КЦБ.

Када се узме у обзир да су средства за редовне програме у 2017 години **9.950.000,00** динара видимо да су програмска средства увећана за око 80% у односу на претходну годину.

1. **ДРУГИ НИВОИ ВЛАСТИ**

Министарство Културе републике Србије са **5.950.000,00** динара и општина Врачар са **80.000,00** динара учествују са 5% у укупним приходима Културног центра Београда.

У односу на 2016.годину приходи из других нивоа власти су умањени у 2017. години за 5% .

Министарство културе Републике Србије, по уговору који је закључио са Културним центром Београда, уплатило је **650.000,00** динара, на име откупа уметничких дела, суфинансирање пројекта –Колекција Октобарски салон.

За редовне пројекте на које КЦБ конкурише код Министарства културе и за манифестацију Октобарски салон, КЦБ добио је **5.300.000,00** динара.

1. **СОПСТВЕНИ ПРИХОДИ**

Културни центар Београда је у току 2017.године остварио укупне сопствене приходе и примања у износу **69.368.300,00** динара. Проценат учешћа сопствених прихода у укупним приходима је 54 %.

Укупан сопствени приход у 2017.години у односу на 2016.годину је остао на истом нивоу.

Из прегледа који следи видеће се да је до највећег пада дошло у приходу на име донација као и у продаји каталога , изложби ...

**ПРЕГЛЕД СОПСТВЕНИХ ПРИХОДА**

**-------------------------------------------------------------------------------------------------------------------------------**

**Врста прихода 2015 2016 2017**

**------------------------------------------------------------------------------------------------------------------------------**

Продаја сувенира 51.548.375,78 45.867.068,54 46.654.666,74

------------------------------------------------------------------------------------------------------------------------------

Приход од закупа 3.450.329,17 6.470.998,12 6.722.781,30

------------------------------------------------------------------------------------------------------------------------------

Приход од продаје улазница 8.506.377,95 8.432.075,27 11.651.763,94

------------------------------------------------------------------------------------------------------------------------------

Остали приходи -донације, 2.884.051,56 5.814.334,23 1.192.022,85

------------------------------------------------------------------------------------------------------------------------------

Обештећења,каталози, 730.308,18 3.282.626,19 1.195.848,72

-------------------------------------------------------------------------------------------------------------------------------

Рефундација трошкова 0 0 1.582.782,56

-------------------------------------------------------------------------------------------------------------------------------

При. од дом. физ. и прав. лица 356.568,09 75.000,00 368.434,60

----------------------------------------------------------------------------------------------------------------------------**УКУПНО 67.476.010,73 69.942.102,35 69.368.300,71**

**Приход од продаје сувенира**  може се рећи да је остао на истом нивоу у 2017. години у односу на 2016. годину. Радња сувенира Београдски излог је најзначајнији извор прихода за КЦБ.

Идеја да се оформи овај тип продавнице потекла је 1990. године и већ 1991. године је БИ почео са радом. Пуних 25 година БИ одолева разним искушењима и остаје и даље основни извор за дофинансирање програма, исплату плата, плаћања других сарадника као и сервиса које користи.

Да би једна културна установа функционисала мора да прихвати принцип економичности и тако обезбеди континуитет и аутономију у раду. Колико год желели да верујемо да су уметност и култура духовне делатности и да су одвојене од економије, реалност показује другачије. Овакав систем рада, где имате финансијски ослонац, не искључује првобитну функцију Културног центра, већ му помаже да што боље организује своје активности са економско-финансијског аспекта . Али култура не може да се препусти само тржишту , већ мора да буде део јавне бриге , јер само тако може да опстане.

**Приход од закупа** увећан је у 2017. години у односу на 2016. за 5% .

До скоро једини закупац у простору КЦБ је била Арена-Билет сервис, који за само 9 м2 плаћају закупнину од 180.000,00 динара. Од септембра месеца 2015 у простору КЦБ се налазе књижаре Вулкан и цена закупнине је 5.000,00 еура у динарској противвредности. Књижаре Вулкан плаћале су закуп, до септембра 2017.године , у вредности од 3.000 еура док се није исплатио трошак за инвестиционо улагање у простор Културног центра Београда и то је уједно и објашњење за ово повећање од 5% .

Културни центар Београда се определио да простор који поседује изда у стални закуп, јер је опала потражња за краткорочним издавањима, са кратким роком од неколио сати и најдуже 7 до 14 дана. У прилог овој одлуци, колико је издавање простора постало неопходно говоре подаци овог завршног извештаја, да сопствени приход има тенденцију пада.

**Приход од продаје биоскопских улазница** је увећан у 2015.години у односу на 2014.-ту за око 5%, док је у 2016.години остао на истом нивоу као у 2015.години али је у 2017.години у односу на 2016.годину увећан за 40%. Поред општег пада посећености биоскопима Културни центар Београда је успео да својим ангажовањем задржи ниво посећености у биоскопу . На овако ипак добар резултат рада биоскопа , утицали су фестивали за којима постоји увек интересовање публике: ФЕСТ, Нордијска панорама, Фестивал ауторског филма, Слободна зона, Фестивал шпанског филма, Фестивал финског филма и други....

**Остали приходи -донације** -донације у 2017.години су знатно умањене у односу на 2016.годину за око 350%. Тај проценат је увек велики и драстичан јер се донације односе искључиво на Октобарски Салон.

За раст донација у 2016.години заслужна је манифестација Октобарски салон, која је још увек препознатљива као манифестација од значаја у целом региону па тако и привлачи већи број донатора.

**Остали приходи** као што је продаја каталога, изложби, улазница, не укључујући биоскопске улазнице,су у 2017.години у односу на 2016.годину умањене за значајан проценат од око 200% , док су у 2016.години увећани у односу на 2015.годину за 350% .

Из овог прегледа се може закључити да је највећи пад прихода се осетио на приходу из донација као и приходу оствареном од продаје изложби и каталога.

**II РАСХОДИ И УЛАГАЊА**

Укупни расходи за покриће текућих трошкова пословања Културног центра Београда у 2017. години износили су **125.730.936,25** динара.

**Расходи**

Трошкови плата и доприноса, накнада запослених, као и других давања запосленима чине 30% укупних расхода и издатака. У односу на 2016. годину издаци за ове намене у 2017. години су увећани за 5% , за проценат који је одобрен за увећање зарада запослених.

Укупни платни фонд у 2017. години износио је **37.663.632,10** од чега је на терет буџета исплаћено **19.240.887,91** а на терет сопствених средстава **18.422.744,19** динара.

Учешће сопствених средстава у платама износи 48%. Из сопствених средстава су исплаћене плате стално запослених чија су радна места усвојена Правилником о систематизацији од стране Оснивача, а за које Секретаријат за културу не дозначује средства.

Такође сопствена средства су коришћена за исплату стимулација, прековременог рада и осталих накнада које Секретаријат за културу не дозначује , а односе се на све запослене у Културном центру Београда.

Редовни трошкови-стални трошкови пословања (енергетске услуге, комуналне услуге, услуге комуникација, платног промета ) износе **21.291.005,56** динара, од тога **18.955.599,38** из буџета града Београда и **2.335.406,18** са сопствених извора.

Када посматрамо појединачно, сваки од ових трошкова, видимо да је већина трошкова остала на истом нивоу као и претходне године. Већа уштеда , односно смањење трошка се види на комуналним услугама и услугама комуникације.

НАЗИВ ТРОШКА 2016. год 2017 год

-------------------------------------------------------------------------------------------------------------------------

ТРОШКОВИ ПЛАТНОГ ПРОМЕТА 1.195.939,32 1.096.012,60

ЕНЕРГЕТСКЕ УСЛУГЕ 5.842.177,62 5.906.504,00

КОМУНАЛНЕ УСЛУГЕ 5.355.274,30 5.189.173,46

УСЛУГЕ КОМУНУКАЦИЈА 977.348,68 892.462,19

Програмски трошак у 2017. години износи **34.826.517,28** од тога из буџета Града **14.615.666,24** од Министарставо културе и информисања РС **5.300.000,00** и од Градске општине Врачар **80.000,00** .   
Из сопствених извора трошак за програме је **14.830.851,04** РСД, од донација **1.192.022,85** РСД, а остатак од **13.638.828,19** из сопствених средстава (продаје сувенира, бископских карата, закупа, улазница...)

Највећи трошак у 2017.години односи се на услуге културе и остале стручне услуге. КЦБ је у 2017.години имао две велике међународне изложбе које су организоване у име прославе 60.година постојања Културног центра Београда.Октобарски салон је у овој припремној години највећи трошак имао на име смештаја и авио карата за уметничког директора и за његов тим и као за њихове хонораре. ОС је нај већа годишња манифестација савремене визуелне уметности у региону са несумњиво најдужом континуираном историјом (основана 1960), а од 2004. године је стекла завидну репутацију у Европи и свету као међународна изложба, коју су са пратећим програмима осмишљавали неки од најзначајнијих домаћих и иностраних кустоса данашњице (Анда Ротенберг, Рене Блок, Дарка Радосављевић, Небојша Вилић, Лоран Хеђи, Бојана Пејић, Николас Шафхаузен, Ванеса Џоан Милер и други).

**Инвестиционо улагање, набавка опреме и робе**

**У 2017. години уложена су следећа средства за набавке робе и опреме:**

**-----------------------------------------------------------------------------------------------------------**

**1.административна опрема 5122 1.154.400,06**

**Буџет града 628.389,86**

**Сопствени извор 526.010,20**

**------------------------------------------------------------------------------------------------------------**

**2.опрема за културу 5126 664.713,56**

**Буџет града 599.333,76**

**Соствени извор 65.379,80**

**------------------------------------------------------------------------------------------------------------**

**3.нематеријална имовина 5151 650.000,00**

**Министарство за културу 650.000,00**

**------------------------------------------------------------------------------------------------------------**

**4.роба за даљу продају 5200 29.480.667,69**

**------------------------------------------------------------------------------------------------------------**

**УКУПНО 5000 31.949.781,31**

1.Из буџета града Београда одобрена су средства у износу од **1.227.723,62** динара на име опреме за потребе 57.Октобарског салона и потребе програма Набављена је следећа опрема:

-комјутери 7комада

-софтвер

-звучници

-мултиметар

-плејер

-звучници бежични

Из сопствених извора набављена је следећа опрема и уложено је **591.390,00** динара :

-канцеларијске столице

-клима уређај

-мобилни телефони

-столице за гаерију арт гет

-плејер за пуштање филмова у биоскопу

2.Министарство за културу је у 2017. години доделило **650.000.000** динара за откуп уметничких дела, где је КЦБ откупио 2 уметничка дела.

3.Током 2017. године набавна вредност продате робе у Беоизлогу и износи **29.480.667,31** динара. Београдски излог има дугогодишњу сарадњу са одређеним произвођачима , где је изграђено поверење и то нам даје сигурност у пословању и могућност да предвидимо разне ситуације на основу претходних заједничких искустава.

**III УТВРЂИВАЊЕ РЕЗУЛТАТА ПОСЛОВАЊА**

**1.ТЕКУЋИ ПРИХОДИ И ПРИМАЊА 129.459.788,00**

**2.ТЕКУЋИ РАСХОДИ И ИЗДАЦИ 125.730.936,25**

**--------------------------------------------------------------------------------------------------------------**

**ВИШАК 3.728.851,75**

**ВИШАК ПРИХОДА И ПРИМАЊА 3.728.851,75**

**ПРЕНЕТА НЕУТРОШЕНА СРЕДСТВА ИЗ 2016.ГОД 20.602,20**

**-----------------------------------------------------------------------------------------------------------**

**ВИШАК ПРИМАЊА 3.749.453,95**

**РЕЗЕРВИСАНА СРЕДСТВА за 2018. 1.992.019,83**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**СУФИЦИТ 1.757.434,12**

Разлика између укупно остварених прихода и примања и расхода и улагања у 2017.години износи **3.749.453,95** динара ,од вишка примања резервисана средства за 2018. годину износе **1.992.019,83** динара на име банкарске провизије и потреба ОС а остатак од **1.757.434,12** представља вишак примања – суфицит.

**Прилог:**

-Стање на буџетском рачуну

-Инвестиција

-Ненаплаћена потраживања

**1.Одступања у Плану**

Финансијски план КЦБ је урађен тако што су предвиђени трошкови распоређени по апропријацијама које тај одређени трошак подразумева.

Средства која добијамо из буџета града уплаћују се тачно по позицијама како су планирана.

Одступање у Плану на извору 01 по апропријацијама је 0 а реализација плана на извору 01 је 99%.Проблем се јавља када нам се уплаћују средства од других нивоа власти .Када аплицирамо за одређене пројекте код других нивоа власти, КЦБ у апликацији прикаже таксативно и све трошкове које смо предвидели за одређени програм и који се налазе у финансијском Плану Културног центра Београда.

На тај начин морамо и да оправдамо трошење новца.

Ове године одвојена су средства из града и средства из других нивоа власти, тако да се јасно види и у Плану колико средства је планирано из ког извора и тачно се зна где је дошло до одступања. Уплата новца од Министарства културе иде увек на позицију 4242 а трошак је распоређен тачно по контном плану.

**2.Стање на буџетском рачуну и сопственом рачуну**

Што се тиче стања на буџетском рачуну, на дан 31.12.2017. године, односно почетног стања 01.01.2018. године, од 1.992.019,83 динара, тај новац је део новца намењен за трошкове платног промета и банкарских услуга у износу од 32.339,83 динара и део за потребе ОС у износу од 1.959.680,00 динара.

Средства су уплаћена за овај трошак у 2017. години али из разлога што нису реализоване све банкарске услуге закључно са 31.12.2017.године , остављен је део новца за наплату провизије у јануару 2018.године као и новац за ОС који није утрошен за намену транспорта уметничких радова.

За овај преноас новца смо добили сагласност Министарства културе и информисања.

На сопственом рачуну на дан 31.12.2017године је стање следеће

-редован динарски рачун 43.800,99 динара

-благајна 491.164,00 динара

-девизни рачун 2.229.207,99 динара

Укупно стање свих рачуна на дан 31.12.2017.године износи 4.756.192,81 динар

**3.Инвестиција**

Радове постављања камера Културног центра Београда је било неопходно извести због мањкавости у обезбеђивању простора . простор КЦБ има 2.300 км и немогуће је да обезбеђење покрије све.

У 2017.години одлучили смо се да покријемо камерама све три галерије а биоскоп да оставимо за 2018.годину.

Још један велики трошак који смо морали да платимио је ремонт лифта у згради Дома штампе

**4.Списак ненаплаћених потраживања**

Потраживања која Културни центар има са стањем 31.12.2017.године износе 1.542.284,00 динара.

Сва потраживања су она која су још увек у законским оквирима и очекује се наплата истих.

Спорна потраживања која датирају из ранијих година су на судском поступку и чека се њихова реализација.

Списак спорова Културног центра Београда

-Дана 24.09.2009. Културни центар Београда је поднео тужбу суду за наплату потраживања од Прото тим-а, у износу од 2.631.379 динара, и тај поступак је у току.

-Културни центар Београда је са „Медиа II“ у новембру 2009. године постигао договор да дуг са припадајућом каматом плати у 6 месечних рата. Закључно са 31.12.2010. године су уредно плаћене уговорене рате. У 2010. „Медиа II “није испунила договор нити је измирила своје обавезе. Поднета је тужба суду за наплату остатка дуга у износу од 1.522.604,00, а менице нису реализоване јер је рачун константно у блокади.

- Због неизмирења обавеза поднета је тужба 2010. године суду за наплату потраживања од фирме „Барби“ у износу од 5.112.984,00 динара и до данас тај дуг је остао не промењен.

-Дана 26.10.2011. Културни центар Београда је поднео тужбу суду за наплату потраживања од „Gourment boutique“ у износу од 2.749.606 динара, и тај поступак је у току.

**Помоћник директора за финансијске послове**

**Нинела Гојковић**